smcproject/ml-wiki-sentences huggingface dataset:
മാർഗരറ്റ് മിച്ചലിന്റെ 1936-ലെ നോവലിൽ നിന്ന് രൂപപ്പെടുത്തിയ 1939-ലെ അമേരിക്കൻ ഇതിഹാസ ചരിത്ര പ്രണയ ചിത്രമാണ് ഗോൺ വിത്ത് ദ വിൻഡ് .
ഒരു സ്ത്രീയുടെ ജീവിതത്തെ സ്വാധീനിച്ച നാലു പുരുഷൻമാരുടെ കഥ പറഞ്ഞ ഗോൺ വിത് ദ വിൻഡ് പ്രണയവും പ്രതികാരവും ദുഃഖവും സന്തോഷവും യുദ്ധവും സമാധാനവുമെല്ലാം ഇഴചേരുന്ന ഒരു ചിത്രമാണ്.
ഇതിൻ പ്രമേയമായത് 1936-ൽ പുലിറ്റ്‌സർ സമ്മാനം നേടിയ മാർഗരറ്റ് മിച്ചലിന്റെ ഇതേ പേരിലുള്ള നോവലായിരുന്നു.
ഒരു യുവതി, അവളെ സ്‌നേഹിക്കുന്ന രണ്ടു പുരുഷൻമാർ, അവൾ ഇഷ്ടപ്പെടുന്ന മൂന്നാമതൊരു പുരുഷൻ.
അവളുടെ സാമ്പത്തിക നേട്ടത്തിന് ഇരയാകേണ്ടി വന്ന മറ്റൊരു പുരുഷൻ.
ഈ കഥാതന്തുവിനെ അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിലാക്കിയാണ് മിച്ചൽ നോവൽ അവതരിപ്പിച്ചത്.
നല്ല ഒരു കുടുംബചിത്രമായ ഗോൺ വിത് ദ വിൻഡ് സംവിധാനം ചെയ്തത് പലരാണ്.
എങ്കിലും വിക്ടർ ഫ്‌ളെമിംഗിന്റെ പേരാണ് സംവിധായകന്റെ സ്ഥാനത്തുള്ളത്.
സിഡ്‌നി ഹോവാർഡ് തിരക്കഥ രചിച്ച ചിത്രം ഡേവിഡ് ഒ സെൽസ്‌നിക് ആണ് നിർമിച്ചത്.
1939 ഡിസംബർ 15 ന് റിലീസ് ചെയ്ത ഈ ചിത്രം 3.85 ദശലക്ഷം ഡോളർ ചിലവിട്ടാണ് നിർമിച്ചത്.
ബോക്‌സ് ഓഫീസിൽ നിന്ന് തൂത്തുവാരിയത് 390 ദശലക്ഷം ഡോളറായിരുന്നു.
കഥാ തന്തു
രണ്ടുഭാഗങ്ങളായിട്ടാണ് ചിത്രത്തിന്റെ കഥ വികസിക്കുന്നത്.
1861-ൽ അമേരിക്കൻ ആഭ്യന്തര യുദ്ധ കാലത്താണ് നടക്കുന്ന കഥയിൽ ജോർജിയയി കോട്ടൺ പ്ലാന്റേഷനിൽ മാതാപിതാക്കൾക്കും രണ്ടു സഹോദരിമാർക്കും സേവകർക്കുമൊപ്പം താമസിക്കുകയാണ് സ്‌കാർലറ്റ് ഓ ഹര എന്ന യുവതി.
ആഷ്‌ലി വിൽക്കീസ് എന്ന യുവാവിനെ അവൾ രഹസ്യമായി പ്രേമിക്കുന്നു.
ആഷ്‌ലി അയാളുടെ കസിൻ മെലാനിൻ ഹാമിൽട്ടനെ വിവാഹം കഴിക്കാൻ തീരുമാനിച്ച വിവരം അതിനിടെ അവൾ അറിയുന്നു.
സ്‌കാർലറ്റിന്റെ പ്ലാന്റേഷനോട് ചേർന്ന ആഷ്‌ലിയുടെ കുടുംബവീടായ ട്വൽവ് ഓക്‌സിൽ വച്ച് അതിനടുത്ത ദിവസം വിവാഹനിശ്ചയം നടക്കുന്നു.
നാട്ടുകാരും വീട്ടുകാരും തള്ളിപ്പറഞ്ഞ റിട്ട് ബട്‌ലർ എന്ന യുവാവ്, ചടങ്ങിനിടെ തന്നെ ശ്രദ്ധിക്കുന്നത് സ്‌കാർലറ്റ് മനസ്സിലാക്കുന്നു.
ചടങ്ങിനിടെ റിട്ടിനെ അവിടെ കൂടിയിരുന്ന പുരുഷൻമാരും ഒഴിവാക്കുന്നു.
അമേരിക്കൻ ആഭ്യന്തരയുദ്ധമുണ്ടാകാൻ പോകുവെന്നുതിനെപ്പറ്റിയുള്ള ചർച്ചയ്ക്കിടെ തെക്കൻ പ്രദേശം വടക്കിനേക്കാൾ ദുർബലമാണെന്ന് റിട്ട് പറഞ്ഞിതിനെ തുടർന്നായിരുന്നു ഇത്.
ഇതിനിടെ തന്റെ പ്രേമം സ്‌കാർലറ്റ് രഹസ്യമായി ആഷ്‌ലിയോട് പറയുന്നു.
തനിക്ക് അവളേക്കാൾ എന്തു കൊണ്ടും യോജിക്കുന്നത് മെലാനിൻ ആണെന്ന് അയാൾ മറുപടി നൽകുന്നു.
അവരുടെ സംഭാഷണം താൻ ഒളിച്ചു കേട്ടുവെന്നും താനിത് ആരെയും അറിയിക്കില്ലെന്നും റിട്ട് സ്‌കാർലറ്റിനോട് പറയുന്നു.
വിരുന്നിനിടെ ആഭ്യന്തര യുദ്ധം പൊട്ടിപ്പുറപ്പെട്ടുവെന്ന വാർത്തയെത്തുന്നു.
അവിടെയുണ്ടായിരുന്ന പുരുഷൻമാർ സൈന്യത്തിൽ ചേരുന്നതിന് തിരക്കു കൂട്ടി സ്ഥലം വിട്ടു.
മടങ്ങിപ്പോകാനൊരുങ്ങിയ സ്‌കാർലറ്റ്, ആഷ്‌ലിയും മെലാനിനും ചുംബിക്കുന്നത് നോക്കി നിൽക്കുന്നു.
അതിനിടെ അവിടെ എത്തിയ മെലാനിന്റെ ഇളയ സഹോദരൻ ചാൾസ് അവളോട് വിവാഹാഭ്യർഥന നടത്തുന്നു.
ഇഷ്ടമല്ലാതിരുന്നിട്ടും സ്‌കാർലറ്റ് ആ വിവാഹത്തിന് തയ്യാറാകുന്നു.
വിവാഹശേഷം ചാൾസ് യുദ്ധത്തിനായി പോകുന്നു.
അധികം താമസിയാതെ ന്യൂമോണിയ ബാധിച്ച് ചാൾസ് മരിക്കുന്നു.
സ്‌കാർലറ്റ് ഈ ദുഃഖം മറക്കട്ടെയെന്നു കരുതി അവളുടെ അമ്മ അവളെ അറ്റ്‌ലാന്റയിലുള്ള മെലാനിന്റെ വീട്ടിലേക്ക് അയക്കുന്നു.
ഓ ഹരാസിന്റെ വായാടിയായ വേലക്കാരി മാമി സ്‌കാർലറ്റ് അവിടേക്ക് പോകുന്നത് ആഷ്‌ലിയെ കാണാനാണെന്ന് പറയുന്നു.
അറ്റലാന്റ ബസാറിൽ ജീവകാരുണ്യ പ്രവർത്തനങ്ങൾക്കായി സംഘടിപ്പിച്ച ഒരു പാർട്ടിയിൽ മെലാനിനൊപ്പം സ്‌കാർലറ്റ് പങ്കെടുക്കുന്നു.
അവിടെ ഉണ്ടായിരുന്ന പ്രായം ചെന്ന സ്ത്രീകൾ അവൾക്കെതിരേ ഞെട്ടിപ്പിക്കുന്ന പരാമർശം നടത്തുന്നു.
കോൺഫെഡറസിയുടെ മുൻ നിര പോരാളിയായി റിട്ട് ഇതിനിടെ പ്രത്യക്ഷപ്പെടുന്നു.
കോൺഫെഡറേഷന് യുദ്ധചെലവ് കണ്ടെത്തുന്നതിന് മാന്യന്മാരായ അതിഥികൾക്കായി ഒരു ഡാൻസ് പാർട്ടി സംഘടിപ്പിക്കുന്നു.
മറ്റാരേക്കാളും പ്രാധാന്യം അയാൾ സ്‌കാർലറ്റിന് അതിൽ നൽകുന്നു.
സ്‌കാർലറ്റുമായി ഡാൻസ് ചെയ്യുന്നതിനിടെ തനിക്ക് അവളെ നേടണമെന്ന് അതിയായ ആഗ്രഹമുണ്ടെ് അയാൾ പറയുന്നു.
അതൊരിക്കലും സംഭവിക്കില്ലെന്ന് സ്‌കാർലറ്റ് മറുപടി നൽകുന്നു.
ഗറ്റിസ് ബർഗ് യുദ്ധത്തിന് ശേഷം യുദ്ധഗതി കോൺഫെഡറസിക്ക് എതിരാകുന്നു.
സ്‌കാർലറ്റിന്റെ നഗരത്തിൽ നിരവധി ആൾക്കാർ കൊല്ലപ്പെടുന്നു.
ക്രിസ്മസിന് കുറേ ദിവസത്തെ അവധിക്ക് എത്തിയ ആഷ്‌ലിയോട് വീണ്ടും സ്‌കാർലറ്റ് പ്രണയാഭ്യർഥന നടത്തുന്നു.
അയാൾ വീണ്ടും നിരസിക്കുന്നു.
എന്നിട്ടും ക്രിസ്മസ് നാളിൽ ആഷ്‌ലി അവൾക്ക് ഒരു ചുംബനം നൽകിയ ശേഷം യുദ്ധമുഖത്തേക്ക് മടങ്ങുന്നു.
എട്ടുമാസത്തിന് ശേഷം അറ്റലാന്റ നഗരം യൂണിയൻ സൈന്യം വളയുന്നു.
മെലാനിന് പ്രസവമടുക്കുന്നു.
അവർ മാസം തികയാതെ വീട്ടിൽ തന്നെ പ്രസവിക്കുന്നു.
ആഷ്‌ലിക്ക് നൽകിയ വാക്ക് അനുസരിച്ച് സ്‌കാർലറ്റും അവളുടെ വേലക്കാരി പ്രിസിയും ചേർന്ന് വൈദ്യസഹായമില്ലാതെയാണ് പ്രസവം എടുക്കുന്നത്.
മെലാനിനെയും നവജാത ശിശുവിനെയും കൂട്ടി ടാറയിലുള്ള തന്റെ വീട്ടിലേക്ക് പോകുന്നതിന് സ്‌കാർലറ്റ് റിട്ടിനെ സന്ദർശിച്ച് സഹായം അഭ്യർഥിക്കുന്നു.
കലപാം കത്തിപ്പടരുന്ന തെരുവിലുടെ ഒരു കുതിരവണ്ടിയിൽ അവരെ റിട്ട് രക്ഷിക്കുന്നു.
വീട്ടിലേക്കുള്ള യാത്രാമധ്യേ ആഷ്‌ലിയുടെ ട്വൽവ് ഓക്‌സ് എന്ന കുടുംബവീട് കത്തിച്ചാമ്പലാകുന്നത് സ്‌കാർലറ്റ് കാണുന്നു.
ടാറ പട്ടണത്തിന് കുഴപ്പമൊന്നുമില്ലെന്ന് അവൾ തിരിച്ചറിയുന്നു.
പക്ഷേ, അവളുടെ വീട്ടിലൊഴികെ ആ നാട്ടിൽ മറ്റാരുമുണ്ടായിരുന്നില്ല.
നാടു മുഴവൻ കൊള്ളയടിക്കപ്പെടുന്നു.
അവളുടെ അമ്മ ടൈഫോയ്ഡ് ബാധിച്ചു മരിക്കുന്നു.
ഇതു കാരണം പിതാവിന്റെ മാനസിക നില തെറ്റുന്നു.
തന്നെയും തന്റെ കുടുംബാംഗങ്ങളെയും സംരക്ഷിക്കാൻ താൻ എന്തും ചെയ്യുമെന്ന് സ്‌കാർലറ്റ് പ്രതിജ്ഞയെടുക്കുന്നിടത്ത് ഒന്നാം ഭാഗം അവസാനിക്കുന്നു.
തന്റെ കുടുംബാംഗങ്ങളെയുംകൂട്ടി സ്‌കാർലറ്റ് പരുത്തിപ്പാടത്തേക്ക് പുറപ്പെടുന്നിടത്താണ് രണ്ടാം ഭാഗം ആരംഭിക്കുന്നത്.
പല വിധ ദുരിതങ്ങളും അവൾക്ക് നേരിടേണ്ടി വന്നു.
കൊള്ളയടിക്കാൻ എത്തിയ ഒരു യൂണിയൻ പട്ടാളക്കാരൻ അവളെ മാനഭംഗപ്പെടുത്താൻ ശ്രമിക്കുന്നു.
അവൾ അയാളെ കൊല്ലുന്നു.
കോൺഫെഡറസിയുടെ പരാജയത്തോടെ യുദ്ധം അവസാനിക്കുന്നു.
ആഷ്‌ലി മടങ്ങിയെത്തിയപ്പോൾ ടാറയിൽ തനിക്ക് സഹായത്തിന് ആരുമില്ലെന്ന് മനസ്സിലാക്കുന്നു.
അവളെയും കൊണ്ട് നാടുവിടാൻ സ്‌കാർലറ്റ് അയാളോട് അഭ്യർഥിക്കുന്നു.
എന്നാൽ, തനിക്ക് അവളുടെ ശരീരത്തോട് മാത്രമാണ് അഭിനിവേശമെന്നും മെലാനിനെ വഞ്ചിക്കാൻ കഴിയില്ലെന്നും ആഷ്‌ലി പറയുന്നു.
സ്‌കാർലറ്റിന്റെ പിതാവ് കുതിരപ്പുറത്തു നിന്ന് വീണു മരിക്കുന്നു.
നഗരത്തിന്റെ പുനർനിർമ്മാണത്തിനായി തനിക്ക് ചുമത്തിയ നികുതി അടയ്ക്കാനുള്ള കഴിവ് തനിക്കിപ്പോൾ ഇല്ലെന്ന് സ്‌കാർലറ്റ് തിരിച്ചറിയുന്നു.
അവൾ റിട്ടിനെ കാണുന്നതിനായി അറ്റ്‌ലാന്റയിൽ ചെല്ലുന്നു.
അയാൾ അവിടെ ജയിലിലാണ്.
തന്റെ ബാങ്ക് അക്കൗണ്ട് മുഴുവൻ മരവിപ്പിച്ചിരിക്കുകയാണെന്ന് അയാൾ അവളോടു പറയുന്നു.
അയാളിൽ നിന്ന് എന്തെങ്കിലും സഹായമുണ്ടാകുമെന്ന സ്‌കാർലറ്റിന്റെ പ്രതീക്ഷയും ഇതോടെ തെറ്റുന്നു.
മടങ്ങുന്ന വഴിക്ക് സ്‌കാർലറ്റ് സഹോദരിയുടെ പ്രതിശ്രുത വരൻ ഫ്രാങ്ക് കെന്നഡിയെ കാണുന്നു.
മധ്യവയസു കഴിഞ്ഞ അയാൾ ഒരു പലചരക്ക് കടയും ഉപയോഗശൂന്യമായ വസ്തുക്കൾ പൊടിക്കുന്ന മില്ലും നടത്തുകയാണ്.
തന്റെ സഹോദരി സ്യൂലൻ അയാളെ കാത്തിരുന്ന് മടുത്തു കാമുകനെ വിവാഹം കഴിച്ചുവെന്ന് സ്‌കാർലറ്റ് അയാളെ അറിയിച്ചു.
അതിന് ശേഷം സ്‌കാർലറ്റ് കെന്നഡിയെ വിവാഹം കഴിക്കുന്നു.
വൈകാരികമായ അടുപ്പം കെന്നഡിയിൽ സ്ഥാപിച്ചെടുത്ത് സ്‌കാർലറ്റ് ആഷ്‌ലിലെ മില്ലിന്റെ മാനേജരായി നിയമിച്ചു.
സ്‌കാർലറ്റ് ഒറ്റയ്ക്ക് കാറോടിച്ച് വരുന്നതിനിടയിൽ ഷാന്റി ടൗണിൽ വച്ച് അവളെ സംഘം ചേർന്ന് ബലാൽസംഗം ചെയ്യാൻ ചിലർ ശ്രമിക്കുന്നു.
അതിൽ നിന്ന് തലനാരിഴയ്ക്ക് അവൾ രക്ഷപെടുന്നു.
പ്രതികളെ പിടികൂടാൻ കെന്നഡി, ആഷ്‌ലി, റിട്ട് എന്നിവരും മറ്റും ചിലരും ചേർന്ന് നഗരത്തിൽ പരിശോധന നടത്തുന്നു.
ഇതിനിടെ കെന്നഡി കൊല്ലപ്പെടുന്നു.
കെന്നഡിയുടെ സംസ്‌കാരത്തിന് ശേഷം റിട്ട് സ്‌കാർലറ്റിനെ സമീപിച്ച് വിവാഹാഭ്യർഥന നടത്തുന്നു.
അവൾ സമ്മതിക്കുന്നു.
അവർക്കൊരു മകളുണ്ടായി.
റിട്ട് അതിന് ബോണി ബ്ലൂവെന്ന് പേരിടുന്നു.
ഇതിനിടയിലും സ്‌കാർലറ്റ് ആഷ്‌ലിയുമായി ബന്ധം സ്ഥാപിക്കാൻ ശ്രമിക്കുന്നു.
അവൾക്കിനിയൊരു സന്താനം വെണ്ടെന്നും അതിനായി അവൾ തനിക്കൊപ്പം കിടക്ക പങ്കിടാൻ മടിക്കുന്നതും റിട്ട് മനസ്സിലാക്കുന്നു.
മില്ലിനുള്ളിൽ രഹസ്യമായി ആലിംഗന ബദ്ധരായി നിൽക്കുന്ന ആഷ്‌ലിയെയും സ്‌കാർലറ്റിനെയും അയാളുടെ സഹോദരി ഇൻഡ്യ കണ്ടെന്ന് ഒരു അപവാദം പ്രചരിക്കുന്നു.
ഇതോടെ സ്‌കാർലറ്റിന്റെ വ്യക്തിത്വത്തിന് വീണ്ടും മങ്ങലേൽക്കുന്നു.
ഇതിൽ പ്രകോപിതനായ റിട്ട് അന്നു രാത്രി ആഷ്‌ലിക്ക് ഒരു ജന്മദിന വിരുന്ന് നൽകാൻ സ്‌കാർലറ്റിനെ നിർബന്ധിക്കുന്നു.
സ്‌കാർലറ്റിനെക്കുറിച്ചുള്ള അപവാദം ഒന്നും വിശ്വസിക്കാത്ത മെലാനിൻ അവൾക്കൊപ്പം എല്ലാ സമയവും ഉണ്ടായിരുന്നു.
ഇതോടെ അപവാദം പ്രചരിപ്പിച്ചവർ നിരാശരായി.
റിട്ടും സ്‌കാർലറ്റും തിരികെ വീട്ടിലെത്തുന്നു.
അയാൾ നന്നായി മദ്യപിച്ചിരുന്നു.
ആഷ്‌ലിയെപ്പറ്റി പറഞ്ഞ് ഇരുവരും വഴക്കു കൂടുന്നു.
സ്‌കാർലറ്റിനെ റിട്ട് ക്രൂരമായി മർദിച്ച ശേഷം അവളെ ബലമായി കീഴ്‌പ്പെടുത്തുന്നു.
അടുത്ത ദിവസം റിട്ട് അവളോട് മാപ്പിരക്കുന്നു.
താൻ വിവാഹമോചനത്തിന് ഒരുക്കമാണെന്ന് അയാൾ പറയുന്നു.
സ്‌കാർലറ്റ് സമ്മതിക്കുന്നില്ല.
അത് തനിക്ക് അപമാനമാണെന്ന് അവൾ പറയുന്നു.
ലണ്ടനിൽ ഒരു യാത്ര കഴിഞ്ഞ് മടങ്ങിയെത്തുന്ന റിട്ടിനോട് പൊരുത്തപ്പെടാൻ ശ്രമിച്ച് സ്‌കാർലറ്റ് പരാജയപ്പെടുന്നു.
താൻ ഗർഭിണിയാണെന്ന് സ്‌കാർലറ്റ് പറയുന്നു.
അതേച്ചൊല്ലി വാക്കേറ്റമുണ്ടാകുന്നു.
അതിനിടെ കോണിപ്പടിയിൽ നിന്ന് വീണ് സ്‌കാർലറ്റിന്റെ ഗർഭം അലസുന്നു.
സ്‌കാർലറ്റ് സുഖം പ്രാപിച്ചു വരവേ അടുത്ത ദുരന്തമെത്തുന്നു.
മകൾ ബോണി തന്റെ കുതിരക്കുട്ടിയുടെ പുറത്തു കയറി ഒരു വേലി ചാടിക്കടക്കാനുള്ള ശ്രമത്തിനിടെ വീണു മരിക്കുന്നു.
മെലാനിൻ വീട്ടിലെത്തി സ്‌കാർലറ്റിനെ ശുശ്രൂഷിക്കുന്നു.
പക്ഷേ, രണ്ടാമതും ഗർഭിണിയായ മെലാനിൻ മരക്കിടക്കിയിലാകുന്നു.
വീണ്ടും ഗർഭം ധരിക്കരുതെന്ന മുന്നറിയിപ്പ് അവഗണിച്ചാണ് അവൾ ഗർഭിണിയാകുന്നത്.
മരണക്കിടക്കയിൽ വച്ച് മെലാനിൻ സ്‌കാർലറ്റിനോട് ആഷ്‌ലിയെ നോക്കിക്കൊള്ളണമെന്നും റിട്ടുമായി യോജിച്ച് പോകണമെന്നും പറയുന്നു.
ആഷ്‌ലിയെ സമാധാനിപ്പിക്കാൻ സ്‌കാർലറ്റ് ശ്രമിക്കുന്നതിനിടെ റിട്ട് വീട്ടിലേക്ക് മടങ്ങുന്നു.
ആഷ്‌ലി എന്നും മെലാനിനെ മാത്രമേ സ്‌നേഹിച്ചിട്ടുള്ളുവെന്ന് അയാൾക്ക് ബോധ്യമാകുന്നു.
സ്‌കാർലറ്റ് റിട്ടിന് പിന്നാലെ വീട്ടിലെത്തുന്നു.
തന്നെ ഉപേക്ഷിച്ച് പോകാനൊരുങ്ങുന്ന അയാളോട് സ്‌കാർലറ്റ് ഇങ്ങനെ പറയുന്നു: ഇപ്പോൾ ഞാൻ തിരിച്ചറിയുന്നു.
ഞാൻ റിട്ടിനെ മാത്രമാണ് സ്‌നേഹിച്ചിട്ടുള്ളത്.
ആഷ്‌ലിയോട് എനിക്കുണ്ടായിരുന്നത് സ്‌നേഹമായിരുന്നില്ല.
വെറും ഭ്രമം.
ഇതൊന്നും റിട്ട് ചെവിക്കൊള്ളുന്നില്ല.
ഒത്തുതീർപ്പിന് എന്തെങ്കിലും സാധ്യതയുണ്ടായിരുന്നെങ്കിലും ബോണിയുടെ മരണത്തോടെ അതും ഇല്ലാതായെന്ന് അയാൾ പറയുന്നു.
അവളുടെ കരച്ചിലും പിൻവിളിയും കേൾക്കാൻ നിൽക്കാതെ വാതിൽ കടന്ന് റിട്ട് പോകുന്നു.
പുലർകാലത്തെ മൂടൽമഞ്ഞിനടിയിലൂടെ നടന്നകലുന്ന റിട്ടിനെ നോക്കി സ്‌കാർലറ്റ് കോണിപ്പിടിയിൽ നിന്നു.
അവന്റെ സ്‌നേഹം ഒരിക്കൽ തന്നെത്തേടി തിരികെയെത്തും എന്നവൾക്ക് ഉറപ്പുണ്ടായിരുന്നു.
അഭിനേതാക്കൾ Tara plantation തോമസ് മിച്ചൽ : ജെറാൾഡ് ഒ'ഹാര ബാർബറ ഒ നീൽ : എല്ലെൻ ഒ'ഹാര (അയാളുടെ ഭാര്യ) വിവിയൻ ലീ : Scarlett O'Hara (മകൾ) എവ്‌ലിൻ കീസ് : Suellen O'Hara (daughter) ആൻ റൂഥർഫോർഡ് : Carreen O'Hara (daughter) ജോർജ് റീവ്സ് : Brent Tarleton (actually as Stuart) ഫ്രെഡ് ക്രെയിൻ as Stuart Tarleton (actually as Brent) ഹാറ്റി മക്ഡാനിയൽ as Mammy (house servant) ഓസ്കാർ പോൾക്ക് as Pork (house  servant) ബട്ടർഫ്ലൈ മക്വീൻ : പ്രിസ്സി (house servant) വിക്ടർ ജോറി : ജോനാസ് വിൽകർസൺ (ഫീൽഡ് ഓവർ‌സിയർ) എവററ്റ് ബ്രൗൺ : ബിഗ് സാം (ഫീൽഡ് ഫോർമാൻ) At Twelve Oaks ഹോവാർഡ് ഹിക്ക്മാൻ : ജോൺ വിൽക്സ് അലീഷ്യ റെറ്റ് : ഇന്ത്യ വിൽക്സ് (his daughter) ലെസ്ലി ഹോവാർഡ് : ആഷ്ലി വിൽക്ക് (his son) ഒളിവിയ ഡി ഹാവില്ലാൻഡ് : മെലാനി ഹാമിൽട്ടൺ (their cousin) റാൻഡ് ബ്രൂക്സ് : Charles Hamilton (Melanie's brother) കരോൾ നൈ : Frank Kennedy (a guest) ക്ലാർക്ക് ഗേബിൾ as Rhett Butler (a visitor from Charleston) In Atlanta ലോറ ഹോപ്പ് ക്രൂസ് as Aunt Pittypat Hamilton എഡ്ഡി ആൻഡേഴ്സൺ as Uncle Peter (her coachman) ഹാരി ഡാവൻപോർട്ട് as Dr. Meade ലിയോണ റോബർട്ട്സ് as Mrs. Meade ജെയ്ൻ ഡാർവെൽ as Mrs. Merriwether ഒന മുൻസൺ as Belle Watling Minor supporting roles പോൾ ഹർസ്റ്റ് as the Yankee deserter കാമ്മി കിംഗ് as Bonnie Blue Butler ജെ എം കെറിഗൻ as Johnny Gallagher ജാക്കി മോറൻ as Phil Meade ലിലിയൻ കെംബിൾ-കൂപ്പർ as Bonnie's nurse in London മാർസെല്ല മാർട്ടിൻ as Cathleen Calvert മിക്കി കുൻ as Beau Wilkes ഇർവിംഗ് ബേക്കൺ as the Corporal വില്യം ബേക്ക്വെൽ as the mounted officer ഇസബെൽ ജുവൽ as Emmy Slattery എറിക് ലിൻഡൻ as the amputation case വാർഡ് ബോണ്ട് as Tom, the Yankee captain ക്ലിഫ് എഡ്വേർഡ്സ് as the reminiscent soldier യാക്കിമ കനൂട്ട് as the renegade ലൂയിസ് ജീൻ ഹെയ്ഡ് as the hungry soldier holding Beau Wilkes ഒലിൻ ഹൗലാൻഡ് as the carpetbagger businessman റോബർട്ട് എലിയറ്റ് : യാങ്കി മേജർ മേരി ആൻഡേഴ്സൺ as Maybelle Merriwether അണിയറ പ്രവർത്തകർ
വിവിയൻ ലേ ആണ് സ്‌കാർലറ്റിന് ജീവൻ നൽകിയത്.
ആഷ്‌ലിയായി ലെസ്ലി ഹോവാർഡും മെലാനിൻ ഹാമിൽട്ടണായി ഒലിവിയ ഡി ഹാവിലാൻഡും ചാൾസ് ആയി റാൻഡ് ബ്രൂക്ക്‌സും റിട്ട് ആയി ക്ലാർക്ക് ഗേബിളും ഫ്രാങ്ക് കെന്നഡിയായി കാരോൾ നൈയും വേഷമിട്ടു.
മാക്‌സ് സ്‌നൈറായിരുന്നു പശ്ചാത്തല സംഗീതമൊരുക്കിയത്.
ഏണസ്റ്റ് ഹാളർ ഹായാഗ്രഹണം നിർവഹിച്ചു.
ഹാൾ സി. കെൻ, ജെയിംസ് ഇ ന്യൂകോം എന്നിവരാണ് എഡിറ്റിംഗ് നടത്തിയത്.
2008 ൽ അമേരിക്കയിൽ നടത്തിയ ഒരു വോട്ടെടുപ്പിൽ ഗോൺ വിത് ദ വിൻഡ് ജനപ്രീതി നേടിയ മികച്ച ചിത്രമായി തെരഞ്ഞെടുക്കപ്പെട്ടു.
1977 ൽ അമേരിക്കൻ ഫിലിം ഇൻസ്റ്റിറ്റിയൂട്ട് നടത്തിയ അഭിപ്രായസർവേയിലും ഇതേ ചിത്രമായിരുന്നു ഒന്നാമത്.
1998 ൽ നടത്തിയ 100 മഹത്തായ സിനിമകളുടെ തെരഞ്ഞെടുപ്പിൽ ചിത്രം നാലാമതെത്തി.
ഒരു പാട് കുഴപ്പങ്ങൾക്ക് ശേഷമായിരുന്നു ചിത്രത്തിന്റെ നിർമ്മാണം തുടങ്ങിയത്.
നിശച്‌യിച്ചിരുന്നതിലും രണ്ടു വർഷം താമസിച്ചാണ് തുടങ്ങിയത്.
റിട്ട് ബട്ടറിന്റെ റോളിലേക്ക് ക്ലാർക്ക് ഗേബിൾ മതിയെന്ന നിർമാതാവിന്റെ കടുംപിടുത്തമായിരുന്നു കാരണം.
സ്‌കാർലറ്റിന്റെ റോളിൽ അഭിനയിക്കാൻ 1400 സ്ത്രീകളെ ഇന്റർവ്യൂ ചെയ്തു.
സിഡ്‌നി ഹോവാർഡ് എഴുതിയ തിരക്കഥ വേണ്ട ദൈർഘ്യത്തിലേക്ക് എത്തിക്കാൻ മറ്റൊരുപാട് എഴുത്തുകാർ ഏറെ പണിപ്പെടേണ്ടി വന്നു.
ചിത്രം തുടങ്ങിയപ്പോൾ ജോർജ് കുകർ ആയിരുന്നു സംവിധായകൻ.
തുടങ്ങി ഏറെയെത്തും മുമ്പേ ജോർജിനെ പുറത്താക്കി വിക്ടർ ഫ്‌ളെമിംഗിനെ കൊണ്ടു വന്നു.
ഇടയ്ക്ക് വച്ച് വിക്ടർ കുറേനാൾ വിട്ടു നിന്നപ്പോൾ സാം വുഡാണ് സംവിധാനം ചെയ്തത്.
എന്തായാലും വിക്ടറിന്റെ പേരിലാണ് ചിത്രം അറിയപ്പെട്ടത്.
1940 ൽ അക്കാദമി അവാർഡുകൾ 10 എണ്ണമാണ് ചിത്രം നേടിയത്.
എട്ടെണ്ണം മൽസര വിഭാഗത്തിലും രണ്ടെണ്ണം ഓണററിയുമായിരുന്നു.
മികച്ച ചിത്രം, സംവിധായകൻ, അനുരൂപീകൃത തിരക്കഥ, മികച്ച നടി(വിവിയൻ ലേ), സഹനടി (ഹാറ്റി മക്ഡാനിയൽ) എന്നിങ്ങനെയായിരുന്നു നോമിനേഷൻ.
അമേരിക്കൻ സിനിമയുടെ ചരിത്രത്തിലെ എക്കാലലെത്തയും വലിയ ബോക്‌സ് ഓഫീസ് ഹിറ്റായിരുന്നു ഗോൺ വിത്ത് ദ വിൻഡ്.
ഇതും കാണുക List of films featuring slavery അവലംബം
കൂടുതൽ വായനയ്ക്ക് External links Gone with the Wind (film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Gone with the Wind ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് Gone with the Wind Gone with the Wind at the TCM Mediaroom റോട്ടൻ ടൊമാറ്റോസിൽ നിന്ന് Gone with the Wind William Hartsfield and Russell Bellman premiere films at the Atlanta History Center .
Producing Gone with the Wind Archived 2015-12-20 at the Wayback Machine .
web exhibition at the Harry Ransom Center Gone with the Wind article series at The Atlantic
ഗോൺ വിത്ത് ദ വിൻഡ് (നോവൽ)
പുലിറ്റ്സർ പുരസ്കാരം നേടിയ ഒരു അമേരിക്കൻ നോവലാണ്‌ ഗോൺ വിത്ത് ദ വിൻഡ് (Gone with the Wind)1936 ൽ പ്രസിദ്ധീകരിച്ച ഈ നോവൽ അമേരിക്കൻ എഴുത്തുകാരിയായ മാർഗ്ഗരറ്റ് മിച്ചൽ ആണ്.
ഈ നോവലിൽ അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിൽ അറ്റ്‌ലാന്റാ നഗരം, ജോർജിയ, ക്ലെടോൺ കൺട്രി എന്നിവിടങ്ങളിലൂടെ പ്രതിപാദിക്കുകയാണ് ചെയ്യുന്നത്.
ഗോൺ വിത്ത് ദ വിൻഡ് ഇന്ന് അമേരിക്കൻ സാഹിത്യത്തിലെ പ്രസിദ്ധമായ നോവലായി കണക്കാക്കുന്നു.
1937ൽ പുറത്തിറങ്ങിയ കൃതി ഉടനെത്തന്നെ കാര്യമായി വിറ്റഴിയുകയും ചെയ്തു .
ഹാരിസ് പോൾ എന്ന കമ്പോളഗവേഷണ കേന്ദ്രം പുറത്തുവിട്ട അറിവുകൾ പ്രകാരം ബൈബിളിനു ശേഷം അമേരിക്കൻ ജനത വായിച്ച പുസ്തകമെന്ന നിലയിൽ പ്രിയപ്പെട്ട രണ്ടാമത്തെ കൃതിയായിരുന്നു ഗോൺ വിത്ത് ദ വിൻഡ്.
ഈ നോവൽ ലോകമെമ്പാടും 30 മില്ല്യണോളം അച്ചടിച്ചിട്ടുണ്ട്.
അവലംബം കൂടുതൽ വായനയ്ക്ക് Adams, Amanda.
"'Painfully Southern': Gone with the Wind, the Agrarians, and the Battle for the New South," Southern Literary Journal (2007) 40:58–75.
Bevilacqua, Kathryne.
"History Lessons from Gone With the Wind," Mississippi Quarterly , 67 (Winter 2014), 99–125.
Bonner, Peter.
"Lost In Yesterday: Commemorating The 70th Anniversary of Margaret Mitchell's Gone With The Wind " Archived 2013-11-27 at the Wayback Machine .
Marietta, GA: First Works Publishing Co., Inc., 2006.
Brown, Ellen F. and John Wiley, Margaret Mitchell's Gone With the Wind: A Bestseller's Odyssey from Atlanta to Hollywood .
Lanham, MD: Taylor Trade, 2011.
Dickey, Jennifer W. A Tough Little Patch of History: Gone with the Wind and the Politics of Memory.
Fayetteville, AR: University of Arkansas Press, 2014.
Farr,  Finis.
Margaret Mitchell of Atlanta: The Author of Gone with the Wind.
New York: Morrow, 1965.
Haag, John.
" Gone With the Wind in Nazi Germany."
Georgia Historical Quarterly 73#2 (1989): 278-304.
in JSTOR Harwell, Richard, ed.
Gone with the Wind as Book and Film Columbia, SC: University of South Carolina Press, 1983.
Harwell, Richard, ed.
Margaret Mitchell's Gone with the Wind Letters, 1936–1949.
New York: Macmillan, 1976.
Haskell, Molly.
Frankly My Dear: Gone with the Wind Revisited.
New Haven, CT: Yale University Press, 2010.
Pyron, Darden Asbury, ed.
Recasting: Gone with the Wind in American Culture.
Florida International University Press, 1983.
Pyron, Darden Asbury.
Southern Daughter: The Life of Margaret Mitchell and the Making of Gone with the Wind.
Athens, GA: Hill Street Press, 1991.
Rubin, Anne Sarah.
"Revisiting Classic Civil War Books: 'Why Gone with the Wind Still Matters; or, Why I Still Love Gone with the Wind ,'" Civil War History (March 2013) 59#1 pp 93–98 online
കേൾക്കാനുള്ള അവകാശ നിയമം
സർക്കാർ സേവനങ്ങളുമായി ബന്ധപ്പെട്ട് പൊതുജനങ്ങളുടെ പരാതികൾ സമയബന്ധിതമായി കേട്ടു തീർപ്പു കല്പിക്കുന്നതിനുള്ള അവകാശമാണ് കേൾക്കാനുള്ള അവകാശം .
(Right to hearing Act) ഇന്ത്യയിൽ രാജസ്ഥാനിലാണ് ഈ നിയമം ആദ്യമായി നിലവിൽ വരുന്നത്.
വിവരാവകാശ നിയമം , സേവനാവകാശ നിയമം എന്നിവയുടെ ചുവടുപിടിച്ചാണ് പരാതി കേൾക്കപ്പെടുന്നതും അവകാശമാക്കിയുള്ള നിയമം വരുന്നത്.
കേരളത്തിലും ഈ നിയമം നടപ്പിലാക്കാനുള്ള ശ്രമം നടന്നുവരുന്നു.
സർക്കാരിന്റെ നയങ്ങളെക്കുറിച്ചോ, പദ്ധതികളെക്കുറിച്ചോ, പരിപാടികളെക്കുറിച്ചോ ആക്ഷേപമുള്ളവർക്ക് പരാതിപ്പെടാം.
ഇതിന് അവസരം നൽകുന്നത് നിയമപരമായ അവകാശമാക്കുന്നതാണ് കേൾക്കപ്പെടാനുള്ള അവകാശ നിയമത്തിൽ ഉൾപ്പെടുന്നത്.
ഏതെങ്കിലും പരാതി ഉന്നയിക്കപ്പെട്ടാൽ 15 ദിവസത്തിനകം പബ്ലിക് ഹിയറിംഗ് ഓഫീസർ അതിന്മേൽ തീർപ്പു കല്പിക്കണമെന്നും ആ തീരുമാനത്തിൽ അപേക്ഷകൻ തൃപ്തനല്ലെങ്കിൽ അപ്പീൽ നൽകാമെന്നുമാണ് വ്യവസ്ഥ.
കൂടാതെ അപ്പീലിന്മേൽ 21 ദിവസത്തിനകം തീരുമാനം ആകണമെന്ന് നിഷ്‌കർഷിക്കുന്നുണ്ട്.13 വകുപ്പുകളടങ്ങിയ രാജസ്ഥാൻ സംസ്ഥാന നിയമത്തിലെ ഏഴാം വകുപ്പനുസരിച്ചു വീഴ്ച വരുത്തുന്ന ഉദ്യോഗസ്ഥന് 500 മുതൽ 5000 വരെ രൂപ പിഴ ശിക്ഷയും പുറമേ വകുപ്പുതല നടപടികളും അനുശാസിക്കുന്നു.30 ദിവസത്തിനുള്ളിൽ പരാതി കേൾക്കപ്പെടണം.
പരാതി ആദ്യം എഴുതി നൽകണം.
തുടർന്ന് ഒരു മാസത്തിനകം പരാതിക്കാരനെ വിളിച്ച് അത് കേൾക്കുകയും വേണം.
ഹിയറിങ് നടത്താനായി സർക്കാർ പബ്ലിക് ഹിയറിങ്ഓഫീസറെ നിയമിക്കണം.
ഇദ്ദേഹത്തിന്റെ തീരുമാനത്തിൽ അപകാതയുണ്ടെങ്കിൽ അപ്പീൽ സമർപ്പിക്കാനായി വിവരാവകാശ നിയമത്തിലേതുപോലെ ഫസ്റ്റ് അപ്പലേറ്റ് അതോറിറ്റിയും സെക്കൻഡ് അപ്പലേറ്റ് അതോറിറ്റിയും ഉണ്ടാകും.
ഈഘട്ടത്തിലുള്ള തീർപ്പിനെക്കുറിച്ചും പരാതിയുള്ളവർക്ക് റിവിഷൻ അതോറിറ്റിയെ എന്ന മറ്റൊരു ഘടകത്തെ കൂടി സമീപിക്കാം.
ഓരോ തട്ടിലുള്ള തീർപ്പിനെക്കുറിച്ചുമുള്ള പരാതികൾ 30 ദിവസത്തിനകം അപ്പീലായി നൽകണമെന്നും കരട് ബില്ലിൽ പരാമർശിക്കുന്നു അവലംബം
രാജസ്ഥാനിലെ കേൾക്കാനുള്ള അവകാശ നിയമം[ Archived 2013-06-05 at the Wayback Machine . ] പുറംകണ്ണികൾ
മാതൃഭൂമി വാർത്ത :നിയമം വരുന്നു പരാതി കേൾക്കുന്നതും അവകാശമാകും [ Archived 2013-04-10 at the Wayback Machine . ]
കൈകവസ് ഇംഗ്ലീഷ് വിലാസം https://ml.wikipedia.org/wiki/Cepheus_(Constellation)
ഖഗോള ഉത്തരധ്രുവത്തോട് വളരെയടുത്തുള്ള ഒരു നക്ഷത്രരാശിയാണ്‌ കൈകവസ് (Cepheus).
പ്രകാശമാനം കൂടിയ നക്ഷത്രങ്ങളില്ലാത്തതിനാൽ ഈ നക്ഷത്രരാശിയെ തിരിച്ചറിയാൻ ബുദ്ധിമുട്ടാണ്‌.
2-ാം നൂറ്റാണ്ടിൽ ജീവിച്ചിരുന്ന പ്രസിദ്ധ ജ്യോതിഃശാസ്ത്രജ്ഞനായ ടോളമിയുടെ 48 രാശികളുള്ള പട്ടികയിലും 88 രാശികളുള്ള ആധുനിക പട്ടികയിലും ഇത് സ്ഥാനം പിടിച്ചിട്ടുണ്ട്.
ഇതിന്റെ കേന്ദ്രത്തിൽ ഒരു അതിഭീമൻ തമോദ്വാരം ഉണ്ട്.
ആകാശഗംഗയുടെ മദ്ധ്യത്തിലുള്ളതിനേക്കാൾ 10,000 മടങ്ങ് പിണ്ഡമുണ്ട് ഇതിന്.
അറിയപ്പെടുന്ന അതിഭീമൻ തമോദ്വാരങ്ങളിൽ ഒന്നാണിത്.
ഗ്രീക്ക് പുരാണങ്ങൾ അനുസരിച്ച് സെഫ്യൂസ് എത്യോപിയയിലെ രാജാവായിരുന്നു.
കാസിയോപിയ അദ്ദേഹത്തിന്റെ പത്നിയും ആൻഡ്രോമീഡ അദ്ദേഹത്തിന്റെ മകളുമായിരുന്നു.
ആധുനിക നക്ഷത്രരാശികളിൽ ഇവരുടെ പേരുകളുള്ള മൂന്നു രാശികളും അടുത്തടുത്തായി സ്ഥിതി ചെയ്യുന്നു നക്ഷത്രങ്ങൾ
ആൽഡെറാമിൻ എന്നുകൂടി അറിയപ്പെടുന്ന ആൽഫ സെഫി ആണ് കൈകവസിലെ ഏറ്റവും തിളക്കമുള്ള നക്ഷത്രം.
ഇതിന്റെ കാന്തിമാനം 2.51 ആണ്.
ഭൂമിയിൽ നിന്ന് 980 പ്രകാശവർഷം അകലെയുള്ള മഞ്ഞ നിറത്തിലുള്ള അതിഭീമൻ നക്ഷത്രമാണ് ഡെൽറ്റ സെഫി .
ഇതൊരു പ്രോട്ടോടൈപ്പ് സെഫീഡ് ചരനക്ഷത്രമാണ് .
1784ൽ ജോൺ ഗൂഡ്രിക്ക് ആണ് ഇത് ചരനക്ഷത്രം ആണെന്ന് കണ്ടെത്തിയത്.
5 ദിവസത്തിനും 9 മണിക്കൂറിനും ഇടയിൽ ഇതിന്റെ കാന്തിമാനം 3.5നും 4.4നും ഇടയിൽ വ്യത്യാസപ്പെടുന്നു.
സ്പന്ദിക്കുന്ന ചരനക്ഷത്രങ്ങളുടെ ഒരു വിഭാഗമാണ് സെഫീഡുകൾ.
ഡെൽറ്റ സെഫിയുടെ വ്യാസം 40 സൗര വ്യാസത്തിനും 46 സൗര വ്യാസത്തിനും ഇടയിലാണ്.
ഇതൊരു ഇരട്ടനക്ഷത്രം കൂടിയാണ്.
മഞ്ഞ നക്ഷത്രത്തിന് ഒരു നീലസഹചാരി കൂടിയുണ്ട്  ഇതിന്റെ കാന്തിമാനം 6.3 ആണ്.
കൈകവസ് നക്ഷത്രരാശി
നഗ്നനേത്രങ്ങൾ കൊണ്ടു കാണാൻ കഴിയുന്ന മൂന്ന് ചുവന്ന അതിഭീമ നക്ഷത്രങ്ങൾ കൂടി കൈകവസിലുണ്ട്.
കടും ചുവപ്പ് നിറമുള്ളതിനാൽ മ്യൂ സെഫിയെ ഹെർഷലിന്റെ മാണിക്യനക്ഷത്രം എന്നും അറിയപ്പെടുന്നു.
കുറഞ്ഞ കാന്തിമാനം 5.1ഉം പരമാവധി കാന്തിമാനം 3.4ഉം ഉള്ള ഒരു അർദ്ധചരനക്ഷത്രമാണിത്.
ഈ മാറ്റത്തിനെടുക്കുന്ന സമയെ ഏകദേശം 2 വർഷമാണ്.
ഇതിന്റെ അർദ്ധവ്യാസം 5.64 സൗരദൂരം ആണ്.
ഇത് സൗരയൂഥത്തിന്റെ കേന്ദ്രത്തിലായിരുന്നു എങ്കിൽ അതിന്റെ ഏറ്റവും പുറമെയുള്ള ഭാഗം വ്യാഴത്തിന്റെ ഭ്രമണപഥം വരെ എത്തുമായിരുന്നു.
മറ്റൊന്ന്, വിവി സെഫി എ മ്യൂ സെഫിയെപ്പോലെ ഒരു ചുവന്ന അതിഭീമനും അർദ്ധചരനക്ഷത്രവുമാണ്.
ഇത് ഭൂമിയിൽ നിന്ന് 5,000 പ്രകാശവർഷമെങ്കിലും അകലെയാണ് സ്ഥിതിചെയ്യുന്നത്.
ഇതിന്റെ കുറഞ്ഞ കാന്തിമാനം 5.4ഉം കൂടിയത് 4.8ഉം ആണ്.
ഇതിന് കൂട്ടായി വിവി സെഫി ബി എന്ന ഒരു മുഖ്യധാരാനക്ഷത്രവും ഉണ്ട്.
ആകാശഗംഗയിലെ അറിയപ്പെടുന്ന ഏറ്റവും വലിയ നക്ഷത്രങ്ങളിൽ ഒന്നാണിത്.
സൂര്യന്റെ 1400 മടങ്ങ് വ്യാസമുണ്ട് ഇതിന്.
വി വി സെഫf അസാധാരണമായ ദീർഘകാലഗ്രഹണദ്വന്ദ്വങ്ങൾ കൂടിയാണ്.
ഓരോ 20.3 വർഷത്തിലും സംഭവിക്കുന്ന ഗ്രഹണകാലത്ത് നഗ്നനേത്രങ്ങളാൽ നിരീക്ഷിക്കാൻ കഴിയാത്തവിധം ഇത് മങ്ങുന്നു.
ചുവന്ന ഭീമൻ കൂടിയായ ടി സെഫി ഒരു മീറ വേരിയബിളാണ്.
കുറഞ്ഞ കാന്തിമാനം 11.3ഉം കൂടിയത് 5.2ഉം ആയ ഈ നക്ഷത്രം ഭൂമിയിൽ നിന്നും 685 പ്രകാശവർഷം അകലെയാണ്.
13 മാസം കൊണ്ടാണ് കുറഞ്ഞതിൽ നിന്നും കൂടിയതിലേക്കും തിരിച്ചും ആവുന്നത്.
ഇതിന്റെ വ്യാസം 329 - 500 സൗരവ്യാസം ആണ്.
നിരവധി പ്രമുഖ ഇരട്ട നക്ഷത്രങ്ങളും ദ്വന്ദ്വനക്ഷത്രങ്ങളും കൈകവസിൽ ഉണ്ട്.
800 വർഷം പരിക്രമണകാലമുള്ള ഒരു ദ്വന്ദ്വനക്ഷത്രമാണ് ഒമിക്രോൺ സെഫി .
ഭൂമിയിൽ നിന്ന് 211 പ്രകാശവർഷം അകലെ സ്ഥിതിചെയ്യുന്ന ഈ സിസ്റ്റത്തിൽ ഓറഞ്ച് നിറത്തിലുള്ള പ്രാഥമിക നക്ഷത്രത്തിന്റെ കാന്തിമാനം 4.9ഉം ദ്വിദീയ നക്ഷത്രത്തിന്റെ കാന്തിമാനം 7.1ഉം ആണ്.
ഭൂമിയിൽ നിന്ന് 102 പ്രകാശവർഷം അകലെയുള്ള മറ്റൊരു ദ്വന്ദ്വനക്ഷത്രമാണ് എഫ്‌സി സെഫി .
4,000 വർഷമാണ് ഇതിന്റെ പരിക്രമണകാലം.
ഇതിലെ പ്രാഥമിക നക്ഷത്രത്തിന്റെ കാന്തിമാനം 4.4ഉം ദ്വിദീയ നക്ഷത്രത്തിന്റേത് 6.5ഉം ആണ്.
രണ്ട് ചുവപ്പുകുള്ളന്മാരടങ്ങുന്ന ദ്വന്ദ്വനക്ഷത്രമാണ് ക്രൂഗർ 60 .
ഭൂമിയിൽ നിന്ന് 13 പ്രകാശവർഷം മാത്രം അകലെയുള്ള ഇത് ഏറ്റവും അടുത്തു കിടക്കുന്ന ദ്വന്ദ്വനക്ഷത്രങ്ങളിൽ ഒന്നാണ്.
ജ്യോതിശാസ്ത്രവസ്തുക്കൾ NGC 7354 .
കൈകവസിലെ ഒരു നെബുല.
എൻ‌ജി‌സി 188 ഒരു തുറന്ന താരവ്യൂഹം ആണ്.
അത് ഉത്തരധ്രുവത്തോട് ഏറ്റവും അടുത്തു കിടക്കുന്നതും അറിയപ്പെടുന്നതിൽ ഏറ്റവും കൂടുതൽ പ്രായമുള്ള തുറന്ന താരവ്യൂഹങ്ങളിൽ ഒന്നുമാണ്.
എൻ‌ജി‌സി 6946 ഒരു സർപ്പിള താരാപഥമാണ് .
അതിൽ പത്ത് സൂപ്പർനോവകൾ നിരീക്ഷിക്കപ്പെട്ടിട്ടുണ്ട്.
മറ്റൊരു താരാപഥത്തിലും ഇത്രയും സൂപ്പർനോവകൾ കണ്ടെത്തിയിട്ടില്ല.
മറ്റൊരു സർപ്പിള താരാപഥമാണ് ഐസി 469 .
നിബിഡമായ കേന്ദ്രം, ദീർഘവൃത്താകാരം, വ്യക്തമായി കാണാനാവുന്ന കരങ്ങൾ എന്നിവ ഇതിന്റെ പ്രത്യേകതകളാണ്.
ഇതുവരെ കണ്ടെത്തിയതിൽ വച്ച് ഏറ്റവും വലിയ പ്രോട്ടോസ്റ്റാറാണ് നെബുല എൻ‌ജി‌സി 7538 .
കോളിണ്ടർ 429 താരവ്യൂഹത്തിനോടൊപ്പം കാണപ്പെടുന്ന ഒരു പ്രതിഫലന നെബുലയാണ് എൻ‌ജി‌സി 7023 .
കാന്തിമാനം 7.7 ഉള്ള ഇത് ഭൂമിയിൽ നിന്ന് 1,400 പ്രകാശവർഷം അകലെയാണ്.
നെബുലയും താരവ്യൂഹവും ബീറ്റ സെഫിയ്ക്കും ടി സെഫിയ്ക്കും സമീപമാണ്.
കേവ് നെബുല എന്നും അറിയപ്പെടുന്ന എസ് 155 മങ്ങിയതും വ്യാപിച്ചു കിടക്കുന്നതും തിളക്കമുള്ളതുമായ ഒരു നെബുലയാണ്.
വികിരണം, പ്രതിഫലനം എന്നീ പ്രത്യേകതകളോടൊപ്പം പ്രകാശത്തെ ആഗിരണം ചെയ്യുന്ന മേഖലകളും ഇതിലുണ്ട്.
പ്രപഞ്ചത്തിലെ ഏറ്റവും ഊർജ്ജശേഷിയുള്ള വസ്തുക്കളിൽ ഒന്നാണ് ക്വാസാർ 6സി ബി0014+8120 .
4,000 കോടി സൂര്യന്മാർക്ക് തുല്യമായ ഒരു അതിഭീമൻ തമോദ്വാരം ആണ് ഇതിന് ഇത്രയും ഉയർന്ന ഊർജ്ജം നൽകുന്നത്.
ചിത്രീകരണം യുറാനിയയുടെ കണ്ണാടിയിലെ കൈകവസിന്റെ ചിത്രീകരണം.
കൈകൾ ഉയർത്തിപ്പിടിച്ച് ആൻഡ്രോമിഡയുടെ ജീവൻ രക്ഷിക്കാൻ ദേവതകളോട് പ്രാർത്ഥിക്കുന്ന രൂപത്തിലാണ് കൈകവസിനെ സാധാരണയായി ചിത്രീകരിക്കുന്നത്.
സിംഹാസനത്തിൽ ഇരിക്കുന്ന ഭരണാധികാരിയായും ചിത്രീകരിക്കാറുണ്ട്.
കൈകസി ഇംഗ്ലീഷ് വിലാസം https://ml.wikipedia.org/wiki/Kaikesi
രാവണന്റെ അമ്മയാണ് ദൈത്യ രാജകുമാരിയായ കൈകസി .
വിശ്രവസ്സിന്റെ രണ്ടാമത്തെ പത്നിയാണ് കൈകസി.
വിശ്രവസ്സിനു കൈകസിയിൽ ജനിച്ചവരാണ് രാവണൻ , കുംഭകർണ്ണൻ , വിഭീഷണൻ .
ശൂർപ്പണഖ എന്നിവർ.
രാക്ഷസരാജാവായ സുമാലിക്കു പത്തുപുത്രന്മാരും നാലുപുത്രികളും ഉണ്ടായി.
ഏറ്റവും ഇളയവളയായിരുന്നു കൈകസി.
താടകയായിരുന്നു കൈകസിയുടെ അമ്മ.
സുമാലി തന്റെ മകൾ ലോകത്തിലെ ഏറ്റവും ശക്തനായ രാജാവിനെ വരിച്ച് അതിശക്തനായ ഒരു പുത്രനെ പ്രസവിക്കണം എന്ന് ആഗ്രഹിച്ചു.
സുമാലി ലോകത്തിലെ രാജാക്കന്മാരൊക്കെ തന്നെക്കാൾ ശക്തികുറഞ്ഞവർ എന്നുകണ്ട് അവരെ പരിത്യജിച്ചു.
കൈകസി മുനിമാരുടെ ഇടയിൽ തിരഞ്ഞ് ഒടുവിൽ വൈശ്രവനെ ഭർത്താവായി തിരഞ്ഞെടുത്തു.
അവലംബം ↑ http://books.google.com/books?id=F_vuoXvAUfQC pg=PA277 lpg=PA277 dq=Kaikesi source=bl ots=pnkLqUict8 sig=Ktwg-uuZrw0sAmevvoEoSUA47Fo hl=en sa=X ei=pxIfU8WBDIj4yQG86ICYAg ved=0CFYQ6AEwDA#v=onepage q=Kaikesi f=false
കേൾവിശക്തി ഇംഗ്ലീഷ് വിലാസം https://ml.wikipedia.org/wiki/Hearing_(sense) Hearing
കേൾക്കാനുള്ള കഴിവിനെയാണ് കേൾവിശക്തി എന്ന് പറയുന്നത്.
ശബ്ദതരംഗങ്ങളെ ചെവി പോലുള്ള അവയവം ഉപയോഗിച്ച് ഗ്രഹിക്കുന്നതാണ് കേൾവി.
ചെവിയാണ് ശബ്ദം കേൾക്കാനുള്ള അവയവം.
കേൾക്കാനുള്ള കഴിവ് നഷ്ടപ്പെട്ട അവസ്ഥയെയാണ് ബധിരത എന്ന് പറയുന്നത്.
പരമ്പരാഗതമായ പഞ്ചേന്ദ്രിയങ്ങളിൽ ഒന്നാണ് കേൾവി അഥവാ ശ്രവണം എന്നത്.
ചെവിയുടെ കഴിവനുസരിച്ച് കേൾവിശക്തി കൂടിയും കുറഞ്ഞുമിരിക്കും.
അന്തരീക്ഷത്തിൽ തരംഗങ്ങളായി സഞ്ചരിക്കുന്ന ശബ്ദത്തെ ചെവിയിലെത്തിക്കാൻ കഴിയുന്നരീതിയിലാണ് ചെവിയുടെ പുറംഭാഗം അഥവാ ബാഹ്യകർണം ഉള്ളത്.
ശബ്ദതരംഗങ്ങൾ ചെവിയിലെ കർണപടത്തിൽ തട്ടുന്നു.
കർണപടത്തിന്റെ വിറയൽ ഇന്കസ്, മാലിസ് സ്റ്റേപ്പിസ് എന്നീ ചെറിയ അസ്ഥികളിലൂടെയും സഞ്ചരിച്ച് തലച്ചോറിലെത്തുന്നു.
കണ്ണാണ് പഞ്ചേന്ദ്രിങ്ങളിൽ പ്രധാനം തലച്ചോറിലേക്ക് ഏറ്റവും കൂടുതൽ സന്ദേശം അയയ്ക്കുന്നത് കണ്ണാണ്.
അതുകഴിഞ്ഞാൽ പിന്നെ രണ്ടാം സ്ഥാനം ചെവിക്കാണ്.
രാസമാറ്റത്തിലുപരി, സ്പർശനത്തെപ്പോലെ ഭൌതിക മാറ്റത്തിലൂടെയാണ്, ഭൌതികാനുഭൂതിയിലൂടെയാണ്, കേൾവിയിൽ ശബ്ദം തിരിച്ചറിയുന്നത്.
മനുഷ്യന് കണ്ണ് എന്നപോലെയാണ് ചില ജീവികൾക്ക് ചെവി.
അതില്ലാതെ അവർക്ക് ജീവിക്കാനാകില്ല.
ഉദാഹരണം വവ്വാൽ .